אלבר למוריס

אלבר למוריס (בצרפתית: Albert Lamorisse; 13 בינואר 1922 – 2 ביוני 1970) היה יוצר קולנוע, מפיק סרטים וכותב סרטים קצרים עטורי פרסים שהחל ליצור בסוף שנות ה-40. הוא גם המציא את משחק הלוח האסטרטגי Risk ב-1957.

== ביוגרפיה ==
אלבר למוריס נולד בפריז בשנת 1922.

בשנת 1950 ביים את הסרט "בים" (1950). עם זאת, פריצת הדרך שלו התרחשה לאחר בימוי והפקת הסרט White Mane ב-1953. זהו סרט קצר עטור פרסים שמספר על אגדה העוסקת בנער צעיר אשר מתיידד עם סוס פרא לבן שאינו ניתן לאילוף בביצות קאמארג. יצירתו הידועה ביותר של למוריס היא הסרט הקצר הבלון האדום משנת 1956, שזיכה אותו בפרס דקל הזהב בפסטיבל קאן, ובפרס אוסקר על כתיבת התסריט המקורי הטוב ביותר ב-1956.<ref></ref> למוריס גם כתב, ביים והפיק את הסרטים Stwaway in the Sky ו-Circus Angel מ-1960, כמו גם את הסרטים התיעודיים " ורסאי" ו"פריז ג'מאיס וו".<ref name="IMDb"></ref>

בנוסף לקריירה שלו כבמאי ומפיק סרטים, הוא המציא את משחק האסטרטגיה הפופולרי Risk בשנת 1957.<ref></ref> באמצע שנות השישים צילם למוריס חלקים מ"הפרוספקט של איסלנד", סרט תיעודי על איסלנד שנוצר על ידי הנרי סנדוז והוזמן על ידי נאט"ו.<ref></ref>

ללמוריס ולאשתו נולדו שלושה ילדים - בן בשם פסקל ושתי בנות שנקראו סבין ופאני. פסקל וסבין הופיעו כשחקנים בסרט "הבלון האדום".

למוריס נהרג בהתרסקות מסוק בעת צילומי הסרט התיעודי Le Vent des amoureux (רוח האוהבים), במהלך סיור של המסוק באיראן בשנת 1970.<ref></ref> בנו ואלמנתו השלימו את הסרט, על סמך הערות ההפקה שלו, והציגו אותו שמונה שנים מאוחר יותר. הסרט היה מועמד לפרס אוסקר לסרט התיעודי הטוב ביותר, וזאת לאחר מותו של למוריס. הכותרת "רוח האוהבים" מתורגמת ל-Bad-e Saba בפרסית. רוח סאבה היא רוח עדינה הנושבת מצפון מזרח, המסמלת את לחישות האוהבים.

== פילמוגרפיה ==
=== סרטים קצרים ===
* בים, 1950, במקור נקרא Bim, le petit âne (צרפתית)
* Crin-Blanc משנת 1953, שתרגום שמו לעברית הוא רעמה לבנה.
* Le Ballon rouge - הבלון האדום, 1956

=== סרטים עלילתיים ===
* Le Voyage en ballon - סמויה בשמיים, 1960
* Fifi la plume - קרקס מלאך, 1965
* Le Vent des Amoureux, רוח האוהבים - הושלם לאחר מותו

=== סרטים תיעודיים ===
* ג'רבה (1947)
* ורסאי (1967)
* פריז ג'מאי וו (1967)

== פרסים ==
* פסטיבל קאן - דקל הזהב - על הסרט רעמה לבנה, הסרט הקצר הטוב ביותר, אלבר למוריס, 1953.
* פרס Prix Jean Vigo על הסרט White Mane, אלבר למוריס, 1953.
* פרס לואי דלוק, הבלון האדום, אלבר למוריס, 1956.<ref name="IMDb" />
* פסטיבל קאן: פרס דקל הזהב על הסרט הבלון האדום, הסרט הקצר הטוב ביותר, אלבר למוריס, 1956.<ref></ref>
* פרסי אוסקר: הבלון האדום - הכתיבה הטובה ביותר, התסריט המקורי הטוב ביותר, אלבר למוריס 1957.<ref name="IMDb" />
* האקדמיה הבריטית לאמנויות הקולנוע והטלוויזיה: פרס BAFTA, הבלון האדום, פרס מיוחד, צרפת, 1957.<ref></ref>
* פסטיבל הסרטים של ונציה - פרס OCIC לסרט Le Voyage en ballon, שנת 1960.
* פסטיבל קאן: הפרס הגדול הטכני; Fifi la plume, 1965.
* פסטיבל קאן: הפרס הגדול הטכני - אזכור מיוחד, ורסאי, 1967.
* מועצת הביקורת הלאומית: סרטים זרים מובילים, הבלון האדום, 1957.<ref></ref>

== מועמדויות ==
* האקדמיה הבריטית לאמנויות הקולנוע והטלוויזיה: פרס BAFTA, רעמה לבנה, הסרט התיעודי הטוב ביותר, צרפת, 1954.
* פסטיבל ונציה: פרס אריה הזהב; Le Voyage en ballon 1960.
* פסטיבל קאן: דקל הזהב; פיפי לה פלומה, 1965.
* פסטיבל קאן: דקל הזהב; הסרט הקצר הטוב ביותר, ורסאי, 1967.
* פרס אוסקר: הסרט התיעודי הטוב ביותר, Le Vent des amoureux, 1979.

==קישורים חיצוניים==

== הערות שוליים ==

קטגוריה:במאים צרפתים
קטגוריה:ממציאים צרפתים
קטגוריה:מפיקי קולנוע צרפתים
קטגוריה:צרפתים שנהרגו בתאונות אוויריות
קטגוריה:תסריטאים צרפתים
קטגוריה:צרפתים שנולדו ב-1922
קטגוריה:צרפתים שנפטרו ב-1970